CELEX: 32016D0382
Language: da
Date: 2016-03-15 00:00:00
Title: Kommissionens gennemførelsesafgørelse (EU) 2016/382 af 15. marts 2016 om en foranstaltning truffet af Tyskland i henhold til Europa-Parlamentets og Rådets direktiv 2006/42/EF for at forbyde markedsføringen af en type kabelstripningsmaskine (meddelt under nummer C(2016) 1520) (EØS-relevant tekst)

17.3.2016   
            
            
               DA
            
            
               Den Europæiske Unions Tidende
            
            
               L 72/57
            
         KOMMISSIONENS GENNEMFØRELSESAFGØRELSE (EU) 2016/382
   af 15. marts 2016
   om en foranstaltning truffet af Tyskland i henhold til Europa-Parlamentets og Rådets direktiv 2006/42/EF for at forbyde markedsføringen af en type kabelstripningsmaskine
   
      
         (meddelt under nummer C(2016) 1520)
      
   
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets direktiv 2006/42/EF af 17. maj 2006 om maskiner og om ændring af direktiv 95/16/EF (1), særlig artikel 11, stk. 3, og
   ud fra følgende betragtninger:
   
               (1)
            
            
               I overensstemmelse med proceduren i artikel 11, stk. 2, i direktiv 2006/42/EF har Tyskland underrettet Kommissionen om en foranstaltning for at forbyde markedsføringen af en kabelstripningsmaskine af typen QJ-001 fremstillet af Taizhou City Luqiao Qi Jin Wire Peeling Machine Manufacturing, Kina, og distribueret af Fringo GmbH & Co.KG, Kurfürstendamm 96, 10709 Berlin.
            
         
               (2)
            
            
               Begrundelsen for foranstaltningen var, at kabelstripningsmaskinen ikke opfyldte de væsentlige sundheds- og sikkerhedskrav, som er angivet i bilag I til direktiv 2006/42/EF.
            
         
               (3)
            
            
               I punkt 1.2.4.3 (»Nødstop«) i bilag I til direktiv 2006/42/EF er fastsat, at en maskine skal være forsynet med et eller flere nødstop, hvormed umiddelbart truende farlige situationer og farlige situationer under udvikling kan forhindres. Denne forpligtelse gælder ikke for: a) maskiner, hvor risikoen ikke kan mindskes ved montering af nødstop, enten fordi dette ikke nedsætter den normale stoptid, eller fordi det ikke gør det muligt at træffe de særlige foranstaltninger, risikoen kræver, b) håndbårne og/eller håndstyrede maskiner. Kabelstripningsmaskinen var, til trods for at den ikke var genstand for en undtagelse, ikke udstyret med denne nødstopknap.
            
         
               (4)
            
            
               I punkt 1.3.7 (Risici i forbindelse med bevægelige dele) i bilag I til direktiv 2006/42/EF er fastsat, at maskinens bevægelige dele skal være konstrueret og fremstillet således, at enhver risiko for kontakt, som kan medføre ulykker, undgås, eller skal, hvis der stadig er risiko, være forsynet med afskærmninger eller beskyttelsesudstyr. Kabelstripningsmaskinen havde følgende mangler:
               
                           —
                        
                        
                           risiko ved bevægelige dele pga. manglende beskyttelsesudstyr; i dette tilfælde en eksponeret kilerem
                        
                     
                           —
                        
                        
                           utilstrækkelig afstand fra det farlige område; i dette tilfælde kan hænder komme ind i området med kabelkanalerne til rullerne, hvis sikkerhedsafstandene ikke respekteres.
                        
                     
         
               (5)
            
            
               I punkt 1.7.1 (»Oplysninger og advarsler på maskinen«) i bilag I til direktiv 2006/42/EF er fastsat, at alle skriftlige eller verbale oplysninger og advarsler skal være formuleret på det eller de officielle fællesskabssprog, der i overensstemmelse med traktaten kan fastsættes af den medlemsstat, i hvilken maskinen markedsføres og/eller leveres til brug, og kan efter anmodning være ledsaget af en udgave på ethvert andet fællesskabssprog, som operatørerne forstår. For så vidt angår kabelstripningsmaskinen forelå advarslerne i manualen kun på engelsk.
            
         
               (6)
            
            
               I punkt 1.7.4.2 (»Brugsanvisningens indhold«) i bilag I til direktiv 2006/42/EF specificeres de oplysninger, som alle brugsanvisninger skal indeholde. Betjeningsmanualen for kabelstripningsmaskinen indeholdt ikke oplysninger om de resterende risici, der fortsat består uanset de indbyggede foranstaltninger til sikker udformning, beskyttelsesforanstaltninger og supplerende beskyttelsesforanstaltninger, der er truffet, eller oplysninger om lydeffektemissioner som krævet i punkt 1.7.4.2, litra l). De tegninger, diagrammer, beskrivelser og forklaringer, der er nødvendige for brug, vedligeholdelse og reparation af maskinen og for at kontrollere, om den fungerer korrekt, som krævet i afsnit 1.7.4.2, litra e), manglede i vid udstrækning eller var uklare.
            
         
               (7)
            
            
               Kommissionen har opfordret Fringo GmbH&Co.KG og City Luqiao Qi Jin Wire Peeling Machine Manufacturing til at afgive bemærkninger til den foranstaltning, der er truffet af Tyskland. Kommissionen har ikke modtaget noget svar.
            
         
               (8)
            
            
               En gennemgang af den dokumentation, der er fremlagt af de tyske myndigheder, bekræfter, at kabelstripningsmaskinen af typen QJ-001, som fremstilles afTaizhou City Luqiao Qi Jin Wire Peeling Machine Manufacturing, Kina, og distribueres af Fringo GmbH&Co.KG, Tyskland, ikke opfylder de væsentlige sundheds- og sikkerhedskrav, jf. artikel 5, stk. 1, litra a), i direktiv 2006/42/EF, og at den manglende opfyldelse indebærer alvorlige risici for brugerne. Den foranstaltning, som Tyskland har truffet, bør derfor betragtes som berettiget —
            
         VEDTAGET DENNE AFGØRELSE:
   Artikel 1
   Den foranstaltning, som Tyskland har truffet for at forbyde markedsføring af en kabelstripningsmaskine af typen QJ-001, som fremstilles afTaizhou City Luqiao Qi Jin Wire Peeling Machine Manufacturing, Kina, og distribueres af Fringo GmbH&Co.KG, Kurfürstendamm 96, 10709 Berlin, er berettiget.
   Artikel 2
   Denne afgørelse er rettet til medlemsstaterne.
   
      Udfærdiget i Bruxelles, den 15. marts 2016.
      
         
            På Kommissionens vegne
         
         Elżbieta BIEŃKOWSKA
         
            Medlem af Kommissionen
         
      
   
   
      (1)  EUT L 157 af 9.6.2006, s. 24.